ตอนนี้เพื่อนปวดหูข้างขวาค่ะ ปวดมา2-3วันแล้ว ปวดข้างในจี๊ดๆ นี้เป็นอะไรมากมั้ยคะ ไม่ค่อยใส่หูฟังไม่มีน้ำออกมา แต่ดึงหูแล้วเจ็บค่ะ เป็นห่วงเพื่อนมากๆ
ค่ะ อาการปวดหูหากเกิดขึ้นแบบเฉียบพลันนั้น อาจเกิดจาก1. มีสิ่งแปลกปลอมที่เข้าไปในรูหู เช่น แมลง มด หรือแม้แต่เมล็ดพืช2. การอักเสบติดเชื้อของรูหูชั้นนอก มักเกิดภายหลังการแคะหู หรือหลังจากไปว่ายน้ำ เล่นน้ำมา อาการคือ ปวดหู กดเจ็บบริเวณหน้าใบหู เมื่อดึงใบหูหรือโยกใบหูจะเจ็บมากขึ้น หูอื้อ อาจมีน้ำเหลืองไหลออกมา ภายในรูหูบวมแดง3. หูชั้นกลางอักเสบติดเชื้อแบบเฉียบพลัน อาการคือปวดหูมาก มีไข้ การได้ยินเสียงลดลง บางรายอาจมีเวียนหัว คลื่นไส้ หลังจากนั้นอาการปวดและไข้จะลดลง แต่มีหนองไหลจากรูหู ส่วนใหญ่แล้วหูชั้นกลางอักเสบแบบเฉียบพลัน มักเกิดตามหลังการเป็นไข้หวัด4. มีสิวหรือฝีในรูชั้นนอกหูเกิดจากการอุดตันของไขมันและมีเชื้อโรคสะสมจนทำให้เกิดสิวหรือฝี5.ขี้หูอุดตัน บางรายร่างกายมีการผลิตของขี้หูมากและอาจเกิดการสะสมของขี้หูจนอุดตัน ทำให้ปวดหู ได้ยินเสียงดังในหู หรือเวียนศีรษะได้บางครั้งอาการปวดหู อาจไม่ได้มีสาเหตุโดยตรงจากหู แต่มีสาเหตุที่อื่นที่ส่งอาการปวดร้าวมาที่หูได้ เช่น ปวดฟัน ข้อต่อขากกรรไกรอักเสบ เป็นต้นหากยังคงมีอาการปวดหู แนะนำให้ไปพบแพทย์เพื่อส่องตรวจดูภายในหูด้วยเครื่องมือนะคะ